Gradsko vijeće Grada Otoka je pod predsjedanjem Stjepana Topalovića na 27. sjednici održanoj 27. studenog u Gradskoj vijećnici Grada Otoka usvojilo je sve predložene akte.

Najprije je usvojen Prijedlog Odluke o raspodjeli rezultata poslovanja za 2022. godinu.

Vijećnici su jednoglasno usvojili Prijedlog Odluke o visini godišnjih stopa godišnjeg poreza na dohodak na području Grada Otoka te Prijedlog Odluke o porezu na potrošnju.

Donesena je i Odluka o određivanju plaće i drugih materijalnih prava gradonačelnika, kao i Prijedlog Odluke o ustrojstvu i djelokrugu upravnih tijela Grada Otoka.

Usvojen je i Prijedlog Odluke o izmjeni Odluke o načinu pružanja javne usluge sakupljanja komunalnog otpada na području Grada Otoka, a također razmotrena je i usvojena Zamolba za osnivanje prava služnosti HEP ODS d.o.o. Elektra Vinkovci.

Vijećnici su također donijeli Odluku o oslobođenju plaćanja zakupnine i naknade za korištenje poljoprivrednog zemljišta u vlasništvu Republike Hrvatske.